paragraph_text: Model po dizajnu tijela ne sliči prepoznatljivom Stratocaster stilu, nego prema modelu Jaguar i Jazzmaster. Osim po tome, od Stratocastera (glava vrata u stilu tzv., hokejska palica) različit je i po dizajnu glave vrata. Model Electric XII ističe jedinstveni dizajn u: konfiguraciji od dva dvodjelna elektromagneta s preklopnikom pomoću kojeg se odabire uporaba elektromagneta bližeg vratu, u serijskom spoju most i vrat, vrat i most u paralelnom spoju, ili samo opcija uporabe elektromagneta bliže mostu gitare.<br> Dizajn provlačenja žica kroz tijelo gitare, preko mosta sličan je kao u modela Telecaster, i urađen je planski kako bi se model predstavio, a potom i održao u rangu kvalitetnijih proizvoda. Na žalost model tijekom proizvodnje do 1969. godine nije stekao osobitu popularnost te je povučen iz proizvodnih linija. Ostaci zaliha ne potrošenog materijala (tijelo gitare) uporabljeni su u proizvodnji Fender Custom, (odnosno Fender Maverick) modela gitare.